Championship League (snuker)

Championship League snukerski je turnir koji organizira kompanija Matchroom Sport. Od septembra 2020. postao je rangirni turnir, a prethodno je bio nerangirni.

 Historija 
Takmičenje je 2008. pokrenuo vlasnik Matchroom Sporta Barry Hearn kako bi bio osiguran dodatni turnir, kao i kvalifikacijski turnir za Premijer ligu. Učestvuje 25 profesionalaca, nema publike, a svaki meč prenosi se isključivo na internetu."Matchroom Championship League" , cajt.pwp.blueyonder.co.uk (Snukerska arhiva Chrisa Turnera). Igrači dobijaju novac za svaki dobijeni frejm, a postoje i nagrade za polufinaliste, finaliste i pobjednike svake grupe, uz dodatne nagrade u pobjedničkoj grupi.

Prve dvije godine svi mečevi u grupnoj fazi igrali su se u četiri frejma, što znači da je konačni rezultat mogao biti i neriješen, a polufinala i finala igrala su se na tri dobijena frejma. Od 2010. godine svi mečevi igraju se na tri dobijena frejma.

Takmičenje se odvija u osam grupa sa sedam igrača. Četiri prvoplasirana iz svake grupe idu u doigravanje, a pobjednik se kvalificira za pobjedničku grupu. Dvojica najslabijih iz svake grupe eliminiraju se, a preostala četiri igrača idu u novu grupu, gdje im se pridružuju još tri igrača i taj se proces ponavlja sve do sedme grupe. Pobjednici igraju u završnoj grupi, a ukupni pobjednik stjecao je pravo nastupa u Premijer ligi dotične godine (do 2012), odnosno na turniru Šampion šampiona (od 2013).

Dosad je na ovom turniru postignuto osam maksimalnih brejkova. Prvi je to učinio Shaun Murphy 2014. u meču protiv Marka Davisa u okviru grupe 2. Barry Hawkins ostvario je drugi na izdanju za 2015. godinu protiv Stephena Maguirea u grupi 1. Priključio im se David Gilbert u meču protiv Xiao Guodonga na istom izdanju, ali u grupi 7. Četvrti je postigao Mark Davis 2017. u odlučujućem frejmu finala razigravanja grupe 3 protiv Neila Robertsona. Davis je kasnije postigao još jedan maksimalni brejk u odlučujućem frejmu meča u Pobjedničkoj grupi protiv Johna Higginsa, postavši prvi igrač koji je postigao dva maksimalna brejka na nekom turniru. Godine 2018. Luca Brecel ostvario je sedmi maksimalni brejk u historiji turnira u meču protiv Higginsa, a svoj prvi u karijeri. Sljedeće godine Gilbert se pridružio Davisu drugim maksimalnim brejkom u meču grupe 5 protiv Maguirea. To je bila šesta godina zaredom u kojoj je postignut maksimalni brejk na ovom turniru.

 Pobjednici 

 Godina Pobjednik Finalist Rezultat Sezona Championship League (nerangirni)2008.  Joe Perry  Mark Selby 3–1 2007/08.2009.  Judd Trump  Mark Selby 3–2 2008/09.2010.  Marco Fu  Mark Allen 3–2 2009/10.2011.  Matthew Stevens  Shaun Murphy  3–1 2010/11. 2012  Ding Junhui  Judd Trump  3–1 2011/12. 2013  Martin Gould  Ali Carter  3–2 2012/13. 2014  Judd Trump  Martin Gould 3–1 2013/14. 2015  Stuart Bingham  Mark Davis 3–2 2014/15. 2016  Judd Trump  Ronnie O'Sullivan 3–2 2015/16. 2017  John Higgins  Ryan Day 3–0 2016/17. 2018  John Higgins  Zhou Yuelong 3–2 2017/18. 2019  Martin Gould  Jack Lisowski 3–1 2018/19. 2020 (mart)  Scott Donaldson  Graeme Dott 3–0 2019/20. 2020 (juni)  Luca Brecel  Ben Woollaston Grupni sistem 2019/20. 2021.  Kyren Wilson  Mark Williams 3–2 2020/21. 2022.  John Higgins  Stuart Bingham 3–2 2021/22. 2023.  John Higgins  Judd Trump 3–1 2022/23. 2024.  Mark Selby  Joe O'Connor 3–1 2023/24. 2025.  Mark Selby  Kyren Wilson 3–0 2024/25. 2026.  Mark Selby  Wu Yize 3–1 2025/26. Championship League (rangirni) 2020.  Kyren Wilson  Judd Trump 3–1 2020/21. 2021.  David Gilbert  Mark Allen 3–1 2021/22. 2022.  Luca Brecel  Lu Ning 3–1 2022/23. 2023.  Shaun Murphy  Mark Williams 3–0 2023/24. 2024.  Ali Carter  Jackson Page 3–1 2024/25. 2025.  Stephen Maguire  Joe O'Connor 3–1 2025/26.

 Reference 

Kategorija:Nerangirni snukerski turniri
Kategorija:Rangirni snukerski turniri
Kategorija:Sportska takmičenja u Engleskoj
Kategorija:Snuker u Evropi